బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
క్రిస్ గేల్‌ను క్లీన్ బౌల్డ్ చేసిన 16 ఏళ్ల అఫ్ఘాన్ కుర్రాడు!
క్రిస్ గేల్ అరవీర భయంకర బ్యాట్స్‌మన్. తనదైన రోజున ప్రత్యర్థి బౌలర్లకు చుక్కలు చూపిస్తాడు. సిక్సుల మీద సిక్సులు బాదుతూ చెలరేగిపోతాడు.
Samayam Telugu | Updated:
Mar 28, 2018, 05:50PM IST
క్రిస్ గేల్‌ను క్లీన్ బౌల్డ్ చేసిన 16 ఏళ్ల అఫ్ఘాన్ కుర్రాడు!
క్రిస్ గేల్ అరవీర భయంకర బ్యాట్స్‌మన్. తనదైన రోజున ప్రత్యర్థి బౌలర్లకు చుక్కలు చూపిస్తాడు. సిక్సుల మీద సిక్సులు బాదుతూ చెలరేగిపోతాడు. అలాంటి ఈ వెస్టిండీస్ ఓపెనర్‌ను 16 ఏళ్ల అఫ్ఘానిస్తాన్ స్పిన్నర్ క్లీన్ బౌల్డ్ చేశాడు. అతని పేరు ముజీబ్ ఉర్ రహ్మాన్. ఐసీసీ క్రికెట్ ప్రపంచకప్ క్వాలిఫయర్ మ్యాచుల్లో భాగంగా మార్చి 15న వెస్టిండీస్, అఫ్ఘానిస్తాన్ తలపడ్డాయి. తొలుత బ్యాటింగ్ చేసిన వెస్టిండీస్ నిర్ణీత 50 ఓవర్లలో 8 వికెట్ల నష్టానికి 197 పరుగులు మాత్రమే చేసింది. ఓపెనర్ క్రిస్ గేల్ ఒకే ఒక్క పరుగు చేసి వెనుదిరిగాడు. ముజీబ్ విసిరిన అద్భుత గూగ్లీకి గేల్ క్లీన్ బౌల్డ్ అయ్యాడు. ఈ మ్యాచ్‌లో అఫ్ఘానిస్తాన్ మూడు వికెట్ల తేడాతో గెలిచింది.
Visit Site
Recommended byColombia
నేడు (మార్చి 28న) ముజీబ్ 17వ ఏట అడుగుపెట్టాడు. ఈ సందర్భంగా క్రిస్ గేల్‌ను అతను క్లీన్ బౌల్డ్ చేసిన వీడియోను ఐసీసీ తన ‘క్రికెట్ వరల్డ్ కప్’ ట్విట్టర్ అకౌంట్‌లో ఉంచింది. ముజీబ్ ఈ మ్యాచ్‌లో మొత్తం మూడు వికెట్లు తీసి వెస్టిండీస్‌ను తక్కువ స్కోరుకే పరిమితి చేయడంలో కీలకపాత్ర పోషించాడు.
What a moment at #CWCQ this was! Chris Gayle bowled for 1 by a 16-year-old! He's 17 today - Happy Birthday to Afgh… https://t.co/PLpxxINOTw
&mdash; Cricket World Cup (@cricketworldcup) 1522236600000
మార్చి 25న జరిగిన మరో మ్యాచ్‌లోనూ అఫ్ఘానిస్తాన్ చేతిలో వెస్టిండీస్ ఓడిపోయింది. ఈ మ్యాచ్‌లోనూ గేల్ వికెట్‌ను ముజీబ్ తీయడం విశేషం. అఫ్ఘాన్ బౌలర్ల ధాటికి విండీస్ 204 పరుగులకే చాపచుట్టేసింది. స్వల్ప లక్ష్యాన్ని అఫ్ఘానిస్తాన్ కేవలం మూడు వికెట్లు మాత్రమే కోల్పోయి 40.4 ఓవర్లలో ఛేదించింది. ఓపెనర్, వికెట్ కీపర్ మహమ్మద్ షాజాద్ 84 పరుగులు సాధించాడు. ఈ మ్యాచ్‌లో విజయంతో అఫ్ఘానిస్తాన్ 2018 ప్రపంచకప్‌కు కూడా అర్హత సాధించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.